stanford-oval/wikipedia huggingface dataset:
Alexandria Group
Historia > 2010-luku

Vuonna 2010 Alexandrian liikevaihto oli 14 miljoonaa euroa ja tulos 2,7 miljoonaa euroa. Alexandria Rahastoyhtiö perustettiin vuonna 2010.
Vuonna 2012 Alexandrian hallituksen puheenjohtaja Jan Åkessonista tuli yrityksen toimitusjohtaja Jani Kangasahon jälkeen, joka toimi tehtävässään 2 vuotta. Yrityksellä oli 50 000 asiakasta ja se työllisti 200 henkilöä 19 konttorissa. Alexandrian asiakkaat olivat sijoittaneet sen kautta yli 900 miljoonaa euroa. Alexandria Markets -yhtiö perustettiin loppuvuonna 2012 kehittämään omia strukturoituja sijoitustuotteita.
Vuonna 2013 yhtiö avasi uusia toimipisteitä muun muassa Rovaniemelle ja Tornioon. Seuraavana vuonna konsernin liikevaihto oli yli 25 miljoonaa euroa. Vuonna 2015 Alexandria-konsernin liikevaihto kasvoi lähes 10 % ollen 27,9 miljoonaa euroa, josta liikevoiton osuus oli 3,2 miljoonaa euroa. Vuoden lopussa konsernin jakokelpoiset varat olivat noin 6,8 miljoonaa euroa.
Elokuussa 2016 Alexandria uutisoi, että sijoittaja Ari Salmivuoren omistama Ajanta Oy oli ostanut yrityksestä 40 prosentin osuuden. Kauppa teki Ajannasta Alexandrian toiseksi suurimman omistajan: loput 60 prosenttia jäivät Åkessonille. Alexandria itse ei ollut tehnyt 20-vuotisen historiansa aikana vielä yhtään yrityskauppaa, vaan se oli kasvanut orgaanisesti. Vuonna 2016 se työllisti yli 300 palveluhenkilöä 26 paikkakunnalla ja sillä oli noin 70 000 asiakasta.
Vuonna 2017 Alexandriaa syytettiin oman edun tavoittelusta ja painostavista myyntitekniikoista. Asiakkaita oli painostettu yhdessä tai useammassa tapaamisessa allekirjoittamaan yhtiön kannalta edullinen varainhoitosopimus. Alexandrian entinen johtaja kertoi kesäkuussa 2017 Helsingin Sanomille, että yrityksen sijoitusneuvojilla ei välttämättä ole talousalan koulutusta tai sijoituskokemusta. Keväällä 2017 Finanssivalvonta antoi Nordealle, OP Helsingille, Investiumille ja Alexandrialle julkiset varoitukset ja sakkoja sijoitusneuvonnan puutteista. Elokuussa Fivan johtaja Anneli Tuominen kertoi, että toimet olivat tuottaneet tulosta. Vuonna 2017 yhtiössä toteutettiin henkilöstölle ja sidonnaisasiamiehille suunnattu osakemyynti.
Alkuvuonna 2019 Alexandria-konsernin tytäryhtiö Alexandria Yritysrahoitus toi markkinoille digitaalisen yritysrahoituspalvelun, Rahamyllyn, jonka avulla voi joko sijoittaa kotimaisiin yrityslainoihin tai hakea markkinaehtoista joukkorahoitusta pk-yritykselle.  Alexandrian ylimääräinen yhtiökokous nimitti yhtiölle uuden  hallituksen lokakuussa. Hallituksen puheenjohtajaksi nimitettiin Karri Kaitue. Marraskuussa Alexandria Pankkiiriliike Oyj osti vakuutusasiamiesyhtiö ­Premium Advisors Oy:n ja siitä tuli yksi maan suurimmista sijoitusvakuutusedustajista, kun sille siirtyi noin Premium Advisorsin vakuutus­asiakkaiden noin 900 miljoonan euron kanta. Kaupan jälkeen Alexandria hallinnoi 2,4 miljardin euron kantaa.
Historia > 2020-luku

Joulukuussa 2020 Alexandria kertoi aikovansa listautua pörssiin First North -listalle. Sillä oli yli 35 000 asiakasta ja se hallinnoi yli 1,5 miljardin euron varallisuutta. Konsernin liikevaihto oli 34,8 miljoonaa euroa, jossa nousua oli 16 prosenttia. Liikevoitto kaksinkertaistui. Koronapandemiaan liittyvien lomautusten vuoksi yhtiön henkilöstökulut laskivat 0,5 miljoonaa euroa.
Maaliskuussa 2021  Alexandria Rahastoyhtiö sai Finanssivalvonnalta toimiluvan omaisuudenhoitoon. Huhtikuussa Alexandria kertoi lisää listautumisestaan, johon sisältyi noin 4 miljoonan euron osakeanti ja noin 4 miljoonan euron osakemyynti. Annilla se tavoitteli muun muassa liiketoiminnan laajentamista. Ankkurisijoittajana toimi Oma Säästöpankki ja Gösta Serlachiuksen taidesäätiö. Toukokuun alussa listaumisanti keskeytettiin, sillä yleisö-, instituutio- ja henkilöstöanti ylimerkitiin kaikki. Listautuminen tapahtui 11. toukokuuta. Elokuussa yhtiö kertoi aloittavansa omien osakkeidensa osto-ohjelman. Marraskuussa yhtiö lanseerasi Alva-varainhoitopalvelun, joka on suunnattu varakkaille yksityishenkilöille. Myös rahastoissa ja säästövakuutuksissa julkaistiin vuoden mittaan uusia tuotteita. Liikevaihto kasvoi lähes 35 miljoonasta eurosta yli 47 miljoonaan euroon.
Keväällä 2023 yhtiö vaihtoi viralliseksi nimekseen Alexandria Group.
Organisaatio

Yrityksen toimitusjohtajana toimii sen perustajaosakas Jan Åkesson. Alexandrialla on 31 toimistoa ympäri Suomea ja se työllistää noin 250 henkilöä.
Emoyhtiö Alexandria Group Oyj:n lisäksi yhtymään kuuluvat tytäryhtiöt Alexandria Rahastoyhtiö Oy, Alexandria Markets Oy, Alexandria Yritysrahoitus Oy ja Premium Advisors Oy.
Organisaatio > Johto

Alexandrian hallitukseen kuuluvat puheenjohtaja Karri Kaitueen lisäksi Jaana Heikkinen, Sari Kola, Arto Martonen, Lauri Pietarinen ja Gösta Serlachius. Kaitue on toiminut muun muassa Ekokem Oyj:n toimitusjohtajana ja Outokumpu Oyj:ssa konsernin varatoimitusjohtajana.
Vuonna 2024 Alexandrian johtoryhmään kuuluivat toimitusjohtaja Jan Åkesson, varatoimitusjohtaja Lauri Lundström, Alexandria Marketsin toimitusjohtaja Ville Hellens, Alexandria Rahastoyhtiöiden toimitusjohtaja Jaakko Henttonen, Anssi Huisman, Katri Kalsi, Henri Korhonen, Riku Laukka ja Taru Niininen.
Organisaatio > Omistus

Tammikuussa 2024 yhtiön kymmenen suurinta omistajaa olivat Jan Åkesson, Ajanta Oy, Oy Culatum AB, ITM Invest OY, Gösta Serlachiuksen Taidesäätiö, R.Erik ja Bror Serlachiuksen Säätiö sr, Courtjester OY, Emilie Capital Oy ja Katri Nygård.
Palvelut

Alexandria tarjoaa asiakkailleen rahastosäästämistä, vakuutussäästämistä, strukturoituja sijoituksia sekä yritysrahoitusta pienille ja keskisuurille yrityksille. Yhtiön rahastot tekevät sijoituksia osakkeisiin, korkoinstrumentteihin, kiinteistöihin ja muuhun reaaliomaisuuteen. Strukturoidut tuotteet taas perustuvat joukkovelkakirjalainoihin. Se tarjoaa myös kansainvälisten vakuutusyhtiöiden säästö- ja sijoitusvakuutuksia ja varainhoitopalveluita.
2000-luvun alussa Alexandria etsi asiakkaita aktiivisesti puhelimitse. Potentiaaliksi arvioitu asiakas kutsuttiin tapaamaan sijoitusneuvojaa, tai sijoitusneuvoja ehdotti kotikäyntiä.
Vuonna 2019 yhtiön yli 70 prosenttia asiakkaista oli pääkaupunkiseudun ulkopuolella.
Alexandria laski vuosina 2013–2021 liikkeelle yli 500 strukturoitua tuotetta. Vuonna 2020 yhtiön lähes 35 miljoonan euron liikevaihdosta suurin osuus oli strukturoiduilla sijoitustuotteilla, 16,4 miljoonaa euroa.
Rahastoista saatiin liikevaihtoa 9,8 miljoonaa euroa, vakuutustuotteista 7,6 miljoonaa euroa ja yritysrahoituksesta 0,6 miljoonaa euroa.
Vuonna 2021 Alexandria laski liikkeelle 97 strukturoitua tuotetta, joihin tehtiin yhteensä 25 000 merkintää. Keskimääräinen sijoitus oli 15 000 euroa. Yhtiöllä oli yli 35 000 asiakasta.
Palvelut > Vertailut

Talouselämä vertaili vuonna 2017 Suomessa kirjoilla olleet sijoitusrahastot. Alexandrian osakerahasto Emerging Markets Manager oli kuluiltaan kolmanneksi kallein Elite Varainhoidon Osake-rahaston ja Danske Investin Trans-Balkanin jälkeen. Yhdistelmärahastoissa Eliten Trendi oli kallein ja Alexandrian Growth Manager Fund ja Balanced Manager Fund sijoilla kaksi ja kolme.
Tunnustukset

Vuonna 2017 Alexandria oli sijalla 17 keskityssuurten yritysten sarjassa Great Place to Workin tekemässä listauksessa Suomen parhaista työpaikoista. Alexandria on ollut mukana Suomen parhaiden työpaikkojen joukossa seitsemän kertaa.
Euromoney-konserniin kuuluva tutkimustalo Structured Retail Products valitsee vuosittain Euroopan maiden parhaat strukturoitujen sijoitusten tarjoajat kahdessa eri kategoriassa, "Paras tarjoaja" ja "Paras sijoitusmenestys". Alexandria Markets on palkittu kummassakin kategoriassa vuosina 2017–2019. Parhaaksi tarjoajaksi se valittiin myös vuosina 2020–2021 ja 2022–2023.
Sponsorointi

Alexandria sponsoroi Haaga-Helia ammattikorkeakoulua ja Puhdas Itämeri -hanketta.
Erin Anttila

| Erin Anttila |
| --- | --- |
 Erin Anttila Kiuru­veden Iskelmä­viikon musiikki­tapahtumassa 2017
Henkilötiedot
Koko nimi:  Erin Helena Maureen Anttila
Syntynyt: 2. heinäkuuta 1977 (ikä 47) Helsinki
Ammatti:  laulaja
Muusikko
Taiteilijanimi:  Erin
Laulukielet:  suomi, englanti
Aktiivisena:  1995–
Tyylilajit:  pop, folk
Yhtyeet:   Nylon Beat  Rodeo 
Levy-yhtiöt:  Warner Music Finland
Aiheesta muualla
  [ Muokkaa Wikidatassa ] [ ohje ]  
Erin Helena Maureen Anttila (o.s. Koivisto s. 2. heinäkuuta 1977 Helsinki) on suomalainen laulaja, säveltäjä ja sanoittaja. Hän nousi kuuluisuuteen toisena Nylon Beat -yhtyeen jäsenistä ja on julkaissut neljä sooloalbumia.
Varhainen elämä

Erin syntyi Helsingissä taustaltaan suomalaiselle isälle ja irlantilaiselle äidille. Hän sai katolisen kasvatuksen ja vietti osan lapsuudestaan Irlannissa. Hänen ollessaan kuusivuotias perhe muutti isän töiden perässä Helsinkiin. Erin puhuu äidinkielenään englantia, mutta oppi suomen kielen laulamalla.
Ura > Nylon Beat

Kun Erin oli täyttänyt 17, hän ja Jonna Kosonen ilmoittautuivat Kiitorata-ohjelmaan, jossa he sijoittuivat kolmanneksi. Nylon Beat osallistui vuoden 1998 euroviisukarsintoihin kappaleella ”Umm Ma Ma” ja vuonna 2000 kappaleella ”Viha ja rakkaus”.
Yhtye julkaisi kahdeksan albumia, joita myytiin puoli miljoonaa kappaletta.
Nylon Beatin lopetettua Erin ja hänen pitkäaikainen miesystävänsä, taustayhtyeessä kitaraa soittanut Vesa Anttila, muuttivat vuonna 2004 noin vuodeksi Wicklowiin Irlantiin, jossa Erin opiskeli musiikkia. He menivät naimisiin vuonna 2005, ja Erin vaihtoi sukunimensä Anttilaksi. Pariskunnan esikoispoika syntyi vuonna 2013, ja heinäkuussa 2015 he saivat toisen pojan. Erin oli Nelosella esitetyn Idols -laulukilpailun tuomarina Jurek Reunamäen sekä Antti Tuiskun kanssa vuonna 2017.
Ura > Sooloura

Palattuaan Suomeen Erin aloitti soolouransa. Huhtikuussa 2008 hän julkaisi ensimmäisen englanninkielisen soolosinglensä nimeltä Sarah. Englanninkielisen esikoisalbumin oli tarkoitus ilmestyä syksyllä 2008, mutta levynteko venyi ja sen ilmestymisajankohtaa siirrettiin ensin syksyyn ja myöhemmin talveen 2009. Albumi valmistui, mutta Erin jätti sen julkaisematta esikoissinglen vaisun vastaanoton vuoksi. Erin päätti aloittaa levyn teon alusta ja tehdä laulunsa suomen kielellä. Ensimmäinen suomenkielinen soolosingle ”Vanha nainen hunningolla” julkaistiin Warner Music Finlandin kautta 31. tammikuuta 2011. Albumi Hunningolla julkaistiin 25. toukokuuta 2011, ja se myi platinaa. Viimeksi mainitut levyt on julkaistu pelkällä Erin-nimellä, ja ne ovat pääasiassa Erinin itse säveltämiä ja sanoittamia.
Syksyllä 2012 Erin oli mukana Nelosella esitetyssä Vain elämää -sarjassa, jossa seitsemän kotimaista artistia esitti toistensa kappaleita. Erinin ohjelmassa esittämä versio Cheekin ”Mitä tänne jää” -kappaleesta ylitti vuonna 2013 kultalevyrajan yli 5 000 kappaleen myynnillään.
Erin vieraili Laura Närhen lokakuussa 2012 julkaistulla Tuhlari-albumin kappaleella ”Siskoni”, joka julkaistiin myös singlenä Siskoni. Kappale menestyi hyvin: Se oli parhaimmillaan latauslistan sijalla 9 ja radiokanavien soitetuin kappale.
Erin julkaisi toisen sooloalbuminsa Sä osaat! 7. kesäkuuta 2013. Albumin ensimmäinen single Ei taida tietää tyttö julkaistiin 15. toukokuuta. ”Ei taida tietää tyttö” oli vuoden 2013 soitetuimpia kappaleita Suomen kaupallisilla radioasemilla, ja se valittiin Suomen musiikkikustantajat ry:n vuoden biisiksi 2014.
Erin julkaisi kolmannen albuminsa Seliseli 11. marraskuuta 2016 ja siltä julkaistiin single Kohta hänen syyskuussa 2016.
Erin julkaisi pitkästä aikaa uutta musiikkia singlellä ”Yhtenä sunnuntaina” 22. toukokuuta 2020. Tätä seurasi 9. huhtikuuta 2021 julkaistu toinen uusi single ”Niinku koko ajan”. Kolmas uusi single ”Anna mun rakastaa” julkaistiin 7. tammikuuta 2022. Erin julkaisi neljännen albuminsa Miljoona vastausta elokuussa 2022.
Ura > Rodeo

Vuonna 2024 Erin muodosti Anna Puun ja Ida Paulin kanssa superyhtyeen nimeltä Rodeo.
Diskografia

Hunningolla (2011)
Sä osaat! (2013)
Seliseli (2016)
Miljoona vastausta (2022)
Aiheesta muualla

Kuvia tai muita tiedostoja aiheesta Erin Anttila Wikimedia Commonsissa
Haku: Erin Koivisto Ylen Elävä arkisto.
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Taiteenala:  MusicBrainz 
Henkilöt:  Ritva 2  Elonet  Yle 
Muut:  Europeana 
Erin Ylisfestareilla Ylöjärvellä elokuussa 2012.
Vigesimaalijärjestelmä

Vigesimaalijärjestelmä on lukujärjestelmä, jonka kantaluku on 20. Ihmisellä on normaalisti yhteensä kaksikymmentä sormea ja varvasta. 20 on myös viiden ja neljän tulo.
Käyttö

Jotkut nykyisten kielten sanat kuten ranskan quatre-vingt voivat olla vigesimaalijärjestelmän jäänteitä. Vaikka monissa eurooppalaisissa kielissä lukua 20 tarkoittava sana poikkeaa muista lukusanoista ja sama toistuu kahdenkymmenen kerrannaisissa,lähde? vigesimaalijärjestelmä ei ole käytössä.
Erään tutkimuksen mukaan noin 10 % amerikkalaisista intiaaniheimoista käytti vigesimaalijärjestelmää.
Japanilaisilla ainuilla on käytössään vigesimaalijärjestelmä.lähde?
Mayojen ja asteekkien lukujärjestelmien kantaluku oli 20.
Merkitseminen

Vigesimaalijärjestelmässä saatetaan käyttää kahtakymmentä erilaista numeraalia tai lukusymbolia kuvaamaan lukuja yhdestä kahteenkymmeneen. Toinen tapa ilmaista luvut on käyttää lukuja 0–9 ja aakkosia. Tällä tavalla ilmaistuna luku kymmenen kirjoitetaan A20 (20 ilmaisee tässä kantalukua) ja 19 J20. I-kirjain voidaan hypätä yli ykköseen sekoittamisen estämiseksi, jolloin 18 kirjoitetaan J20 ja 19 K20. Luku 20 kirjoitetaan 1020.
| Desimaaliluku | Vigesimaaliluku | Vigesimaaliluku |
| --- | --- | --- |
0
1
2
3
4
5
6
7
8
9
10: A
11: B
12: C
13: D
14: E
15: F
16: G
17: H
| 18 | I | J |
| 19 | J | K |
Murtoluvut

| Murtoluku | Kymmenjärjestelmä | 20-järjestelmä |
| --- | --- | --- |
| 1⁄2 |  0{,}5 |  0{,}{\text{A}} |
| 1⁄3 |  0{,}{\overline {3}} |  0{,}{\overline {\text{6D}}} |
| 1⁄4 |  0{,}25 |  0{,}5 |
| 1⁄5 |  0{,}2 |  0{,}4 |
| 1⁄6 |  0{,}1{\overline {6}} |  0{,}3{\overline {\text{6D}}} |
| 1⁄7 |  0{,}{\overline {142857}} |  0{,}{\overline {\text{2H}}} |
| 1⁄8 |  0{,}125 |  0{,}{\text{2A}} |
| 1⁄9 |  0{,}{\overline {1}} |  0{,}{\overline {\text{248HFB}}} |
| 1⁄10 |  0{,}1 |  0{,}2 |
| 1⁄11 |  0{,}{\overline {09}} |  0{,}{\overline {\text{1G759}}} |
| 1⁄12 |  0{,}08{\overline {3}} |  0{,}1{\overline {\text{D6}}} |
| 1⁄13 |  0{,}{\overline {076923}} |  |
| 1⁄14 |  0{,}0{\overline {714285}} |  0{,}1{\overline {\text{8B}}} |
| 1⁄15 |  0{,}0{\overline {6}} |  0{,}1{\overline {\text{6D}}} |
| 1⁄16 |  0{,}0625 |  0{,}15 |
Old Windsor

| Old Windsor |
| --- | --- |
 Asuinrakennuksia Old Windsorissa.
 fiOld Windsor 
 51°27′36″N, 0°35′10″W 
Valtio:  Yhdistynyt kuningaskunta
Osa:  Englanti
Alue:  Kaakkois-Englanti
Kreivikunta:  Berkshire
Yhtenäishallintopiiri:  Windsor ja Maidenhead
Hallinnon tyyppi:  Kunta
Maantiede
Kokonaispinta-ala:  17 km²
Väestö
Väkiluku (2021):  5 300
Väestötiheys:  306 as./km²
 www.owpc.co.uk 
Old Windsor on noin 5 300 asukkaan kylä ja kunta (civil parish) Berkshiren kreivikunnassa Kaakkois-Englannissa. Sen lähistöllä sijaitsevat Windsorin kaupunki sekä Englefield Greenin ja Datchetin kylät. Lisäksi Thamesjoki virtaa kylän lähellä. Ennen Windsorin linnan maihin kuulunut Windsor Great Park sijaitsee sekin Old Windsorin lähettyvillä. Old Windsorissa asuu myös useita julkisuuden henkilöitä. Esimerkiksi laulaja Elton John, golfaaja Nick Faldo ja laulaja Lisa Scott-Lee asuvat kylässä. Lisäksi näyttelijä Geraldine McEwan on syntynyt Old Windsorissa.
Aiheesta muualla

Kuvia tai muita tiedostoja aiheesta Old Windsor Wikimedia Commonsissa
Tuija Brax

| Tuija Brax |
| --- | --- |

Suomen oikeusministeri
 Vanhasen II hallitus 19.4.2007–22.6.2010 Kiviniemen hallitus 22.6.2010–22.6.2011  
Edeltäjä:  Leena Luhtanen
Seuraaja:  Anna-Maja Henriksson
Kansanedustaja
 24.3.1995–15.4.2015  
Ryhmä/puolue:  Vihreä eduskuntaryhmä
Vaalipiiri:  Uudenmaan vaalipiiri
Henkilötiedot
Syntynyt: 6. tammikuuta 1965 (ikä 60) Helsinki
Puoliso:  Antti Lauri Brax
Tiedot
Puolue:  Vihreä liitto
Koulutus:  oikeustieteen kandidaatti
Tuija Kaarina Brax (o.s. Karvonen, s. 6. tammikuuta 1965 Helsinki) on suomalainen vihreitä edustava poliitikko. Hän oli kansanedustaja vuosina 1995–2015, vihreiden puheenjohtaja vuosina 1995–1997 ja oikeusministeri Vanhasen II hallituksessa ja Kiviniemen hallituksessa vuosina 2007–2011. Helsingin kaupunginvaltuuston jäsen Brax oli vuosina 1993–2000 ja 2005–2012.
Jätettyään eduskunnan Brax on toiminut Sydänliiton pääsihteerinä vuosina 2014–2021 ja oikeusvaltiokeskuksen johtajana vuodesta 2021 alkaen.
Ura

Braxin koulupaikkakunta oli Pirkkala, missä hän asui vuodesta 1973 ja kirjoitti ylioppilaaksi Pirkkalan yhteislukiosta. Koulutukseltaan Brax on oikeustieteen kandidaatti. Hän on erikoistunut ihmisoikeus- ja ympäristöjuridiikkaan. Hän on keskittynyt näihin aiheisiin myös poliittisessa toiminnassaan.
Vaalikaudella 2003–2007 Brax toimi eduskunnan lakivaliokunnan puheenjohtajana. Hänet valittiin vuonna 2007 Vanhasen II hallituksen oikeusministeriksi ja hän jatkoi samassa tehtävässä Kiviniemen hallituksessa.
Oikeusministerinä ollessaan Brax pani vuoden 2008 kunnallisvaaleissa toimeen eduskunnan vuonna 2006 päättämän sähköisen äänestyksen kokeilun ja kuittasi siihen kohdistuneen arvostelun ja uhkakuvat ”science fictionina”. Kolmessa kokeilukunnassa hukkui äänestyksissä 232 ääntä eli noin 2 % annetuista, kun normaali äänten hylkäysprosentti on 0,5 %. Braxin mukaan vaaleja ei voinut perua hukkaäänien takia. Korkein hallinto-oikeus määräsi vaalit uusittavaksi virheiden ja puutteiden takia. Brax ilmoitti olevansa tyytyväinen korkeimman hallinto-oikeuden ratkaisuun.
Brax sanoi kunnallisvaalien 2008 jälkeen Yleisradion haastattelussa, että valtuustojen puheenjohtajille pitää järjestää koulutusta vääränlaisen valtuustokäyttäytymisen tunnistamiseksi ja vihanlietsonnan kitkemiseksi. Kokoomuksen Ben Zyskowicz syytti Braxia perussuomalaisten leimaamisesta ja hätävarjelun liioittelusta. Myöhemmin Brax täsmensi, että koulutustarve ei syntynyt perussuomalaisten vaalivoitosta.
Syksyllä 2011 EFFI myönsi Braxille Isoveli-palkinnon perusteena tekijänoikeuslakiin lisätyt pykälät, jotka mahdollistavat oikeudenhaltijoille käyttäjien yhteystietojen saamisen Internet-operaattoreilta ja verkkoyhteyden katkaisemisen ilman oikeuden tuomiota.
Brax ilmoitti syyskuussa 2014, ettei ole enää ehdolla vuoden 2015 eduskuntavaaleissa. Joulukuussa 2014 hänet valittiin Sydänliiton pääsihteeriksi. Vuonna 2021 hän siirtyi Helsingin yliopiston oikeusvaltiokeskuksen johtajaksi.
Ura > Luottamustehtäviä ja tunnustuksia

Braxilla on luottamustehtäviä eri aloilta: hän on ollut Suomen ihmisoikeusliiton hallituksen jäsen 1998, Kirkon ihmisoikeuksien neuvottelukunnan varapuheenjohtaja vuodesta 1998 vuoteen 2007, Suomen Liikunta ja Urheilun (SLU) hallituksen varapuheenjohtaja, Suomen Antidopingtoimikunnan hallituksen varajäsen ja Kirkon ulkoasiain neuvoston jäsen. Vuonna 2016 hän aloitti Suomen Akateemisten Naisten Liiton puheenjohtajana. Järjestö on koulutuksen ja tasa-arvon puolestapuhuja.
Brax palkittiin syksyllä 2010 Kiitos eläimiltä -eläinsuojelupalkinnolla kiitokseksi tekemästään työstä yhteiskunnallisena vaikuttajana eläinten hyvinvoinnin edistämiseksi. Vuonna 2024 Brax sai Lapin yliopiston oikeustieteiden kunniatohtorin arvon.
Yksityiselämä

Brax on ollut naimisissa Antti Braxin kanssa vuodesta 1989. Heillä on kaksi lasta.
Nuoruudessaan Brax pelasi koripalloa Pirkkalan Virissä. Hän on myös valmentanut junioreita.
Conakry

| Conakry (Kɔnakiri) |
| --- | --- |

 Conakryn sijainti Guineassa.
Valtio:  Guinea
Hallinnollinen alue:  Conakryn kuvernementti
Aikavyöhyke:  UTC+1
Infobox OKVirheellinen NIMI-arvo: 
| Conakryn kuvernementti Gouvernorat de Conakry |
| --- | --- |
 Conakry NASA:n Landsat-satelliittikuvassa (vuodelta 2000). Tiiviisti asuttu Kaloumin niemimaa erottuu selvästi sitä ympäröivien mangrovekosteikkojen alueesta. Niemimaan lounaispuolella näkyvät Kaloumin kaupunginosaan kuuluvat Tombonsaari.
 Koordinaatit: 9.5088°N, 13.7105°W 
Valtio:  Guinea
Kaupunkialueet (Communes Urbaines):  5 kpl: Kaloum, Dixinn, Matam, Matoto ja Ratoma
Aliprefektuurit:  1 kpl: îles Kassa
Hallinto:  
 – hallinnollinen keskus:  Kaloum (Conakryn keskusta)
Pinta-ala:  450 km²
Väkiluku (2014):  1 660 973 (2..)
 – väestötiheys:  3 691 as./km²
Lyhenteet:  
 – ISO 3166:  GN-C
Conakry (joskus Konakry) on Guinean pääkaupunki. Aluehallinnossa se muodostaa Conakryn kuvernementin (ransk. Gouvernorat de Conakry), joka on yksi Guinean tasavallan kahdeksasta ylimmän tason hallintoalueista. Se rajautuu lännessä Atlantin valtamereen ja idässä Guinean Kindian alueseen. Kuvernementin pinta-ala on 450 neliökilometriä. Conakry on väkiluvultaan maan suurin kaupunki sekä hallinnollinen ja taloudellinen keskus. Sen vilkas satama työllistää ison osan kaupungin asukkaista.
Vuonna 1983 pääkaupungissa oli 710 372, vuonna 1996 jo 1 092 936 ja vuonna 2014 yhteensä 1 660 973 asukasta. Asukastiheys oli 3 691 henkeä neliökilometrillä (2014).
Hallinnollinen keskusta sijaitsee Conakryn Kaloumin kaupunkialueella (Commune Kaloum) entisellä Tombon saarella.
Conakry on osa Ala-Guinean (ransk. Basse Guinée, eli ransk. Guinée Maritime, Merellinen Guinea) luonnonmaantieteellistä aluetta.
Ilmasto

Conakryssä on Köppenin ilmastoluokituksen mukaan trooppinen monsuuni-ilmasto. Vuoden ympäri on kuumaa, kesällä on erittäin sateista ja talvella erittäin kuivaa. Vuoden keskilämpötila on noin 28 °C ja keskimääräinen sademäärä 3 760 millimetriä. Huhtikuu on lämpimin kuukausi. Silloin vuorokauden keskilämpötila on noin 31 °C. Viilein kuukausi on elokuu, jolloin keskilämpötila on noin 26 °C. Sateisin kuukausi on heinäkuu, jolloin sataa keskimäärin noin 1 090 millimetriä. Tammikuu puolestaan on kuivin kuukausi. Silloin keskimääräinen sadanta on 1 millimetri.
Historia

Ranskalaiset valtasivat Conakryn vuonna 1887. Tuolloin kaupungin alueella asui arvoilta 500 henkilöä. Kaupungin kasvu perustui sen satamaan ja Kankanin kaupunkiin rakennettuun rautatieyhteyteen. Guinean itsenäistyessä sen väkiluku oli noin 600 000 henkeä.
Itsenäisyyden aikana kaupunki on jatkuvasti kasvanut, ja sen väkiluvuksi on nykyään arvioitu noin kaksi miljoonaa. Infrastruktuuri ei ole pysynyt kasvun tahdissa, vaan on rapautunut. Helmikuussa 2001 koko kaupunki jäi ilman sähköä.
Vuonna 1970 Portugalin laivaston erikoisjoukot, vahvuudeltaan 350 miestä, hyökkäsivät guinealaisten toisinajattelijoiden tukemina Conakryyn. Naapurimaa Guinea-Bissau oli tuolloin vielä Portugalin hallussa ja siellä käytiin itsenäisyyssotaa. Portugalin  tarkoituksenaan oli surmata Guinea-Bissaun itsenäisyysliikkeen PAIGC:n johtaja Amílcar Cabral sekä samalla antaa liikkeelle kuoliniskun. Hyökkääjät saivat vapautettu 26 kaupunkiin sijoitettua portugalilaista sotavankia ja tuhosivat Guinean laivaston laivoja. Yritykset surmata Cabral sekä Guinean presidentti Ahmed Sékou Touré epäonnistuivat.
Guinealaiset julistivat vuonna 2007 yleislakon protestoidakseen kurjistuvaa elämäänsä, ja Conakryssä kaupunkilaisten kiukku suuntautui erityisesti rapistuvaan kaupunkirakenteeseen. Vuoden 2009 mellakoissa kuoli 157 ihmistä armeijan avattua tulen mielenosoittajia kohti.
Alueellinen jako

Conakryn kuvernementtiin eli Conakryn kaupunkiin kuuluu paikallistasolla viisi kaupunkialuetta (ransk. Communes Urbaines), jotka ovat:
C. Dixinn, väkiluku 135 788 (2014, keskellä, pohjoisosa),
C. Kaloum, väkiluku 62 507 (2014, "keskusta", maantieteellisesti lounaisosa, sis. Losin saaret),
C. Matam, väkiluku 143 255 (2014, keskellä, eteläosa),
C. Matoto, väkiluku 652 783 (2014, itäosa), ja
C. Ratoma, väkiluku 652 783 (2014, pohjoisosa).
Kuvernementtiin kuuluu yksi aliprefektuuri ("îles Kassa") joka tilastoissa tavallisesti luetaan osaksi Kaloumin kaupunkialuetta. "Kassan saaret" viittaavat syntyperältään tuliperäiseen, yleisemmin nimellä Îles de Los tunnettuun saariryhmään mantereen edustalla. Näihin halkaisijaltaan 18–19 kilometrin ympyrämäisellä alueella sijaitseviin Losin (tai Loosin) saariin kuuluu yhteensä seitsemän saarta, joista kolme pohjoisinta on asuttua pääsaarta (Île de) Tamara/ Fotoba, (Île de) Kassa ja (Île de) Room. Saariston etelälaidalla sijaitsee neljä pienempää, asumatonta saarta (Corail, Blanche, Cabris ja Poulet).